laion/Wikipedia-Exotic huggingface dataset:
די בראון (1968)

דקובן קאדל "די" בראון (באנגלית: DeCovan Kadell "Dee" Brown; נולד ב-29 בנובמבר 1968) הוא כדורסלן עבר ומאמן כדורסל אמריקאי, אשר שיחק בליגת ה-NBA בין השנים 1990–2002. ממוצעיו הכוללים לאורך 12 עונותיו בליגה הם 11.1 נקודות, 3.7 אסיסטים, 2.6 ריבאונדים ו-1.3 חטיפות למשחק. מאז שנת 2002 שימש כמאמן ראשי בליגת ה-WNBA ובליגת הפיתוח של ה-NBA, וכן כעוזר מאמן ב-NBA. בראון נולד וגדל בעיר ג'קסונוויל שבפלורידה, ובין השנים 1986–1990 למד באוניברסיטת ג'קסונוויל. בשתי עונותיו בקבוצת הכדורסל של האוניברסיטה, "ג'קסונוויל דולפינס", העמיד ממוצעים של 19.5 נקודות, 7.1 ריבאונדים, 4.5 אסיסטים ו-2.4 חטיפות למשחק. בדראפט ה-NBA‏ 1990 נבחר בראון בבחירה ה-19, על ידי בוסטון סלטיקס. במהלך סוף-שבוע האולסטאר של עונתו הראשונה זכה בתחרות ההטבעות, בה גבר על שון קמפ בסיבוב הגמר. לאורך אותה עונה קלע 8.7 נקודות ומסר 4.2 אסיסטים בממוצע למשחק, ובסיומה נבחר לחמישיית הרוקיז של העונה. בעונות 1994 ו-1995 שימש כרכז הפותח של הסלטיקס, ורשם ממוצעים של 15.6 נקודות ו-4.2 אסיסטים למשחק. באפריל 1994 קלע 40 נקודות במשחק מול שיקגו בולס, ובפברואר ומרץ 1995 קלע פעמיים 41 נקודות, במשחקים מול פיניקס סאנס ומיאמי היט, בהתאמה. בפברואר 1998, לאחר כ-7 עונות וחצי בבוסטון, הועבר לצד צ'ונסי בילאפס, ג'ון תומאס ורוי רוג'רס בטרייד לטורונטו ראפטורס, בתמורה לקני אנדרסון, ז'אן טבק ופופאי ג'ונס. בשתיים וחצי עונותיו עם הראפטורס תרם 10.1 נקודות ו-2.8 אסיסטים בממוצע למשחק כשחקן ספסל. בין השנים 2000–2002 שיחק עבור אורלנדו מג'יק, אולם לאורך התקופה שותף ב-14 משחקים בסך הכול, בגין פציעה קשה בשריר הירך הארבע ראשי. בסיום עונת 2001/2002 פרש בראון ממשחק, בגיל 33. בעונת 2002 שימש בראון כמאמן הראשי של קבוצת אורלנדו מירקל מליגת ה-WNBA, ובעונת 2004 אימן את סן אנטוניו סילבר סטארס; בשתי העונות לא העפילה קבוצתו לשלב הפלייאוף. בין השנים 2009–2011 אימן את קבוצת ספרינגפילד ארמור מליגת הפיתוח של ה-NBA. מאזנה הכולל של הקבוצה תחתיו עמד על 20 ניצחונות ו-80 הפסדים. לקראת עונת 2011/2012 הצטרף לצוות האימון של דטרויט פיסטונס, כאחד מעוזריו של המאמן לורנס פרנק. בעונת 2013/2014 עבר לצוות האימון של סקרמנטו קינגס, ובשתי עונותיו בקבוצה שימש כעוזריהם של המאמנים מייקל מלון, טיירון קורבין וג'ורג' קארל. בעונת 2015/2016 חזר לעבוד תחת מלון, כעוזר מאמן בדנוור נאגטס. מדיה וקבצים בנושא די בראון בוויקישיתוף פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA סטטיסטיקות הקריירה של בראון ב-NBA, באתר basketball-reference.com הסטטיסטיקות של בראון בליגת המכללות, באתר sports-reference.com רשימת הנבחרים בדראפט 1990, באתר basketball-reference.com קני אנדרסון עובר בטרייד לבוסטון, באתר הניו יורק טיימס, 19 בפברואר 1998 בראון עשוי לחזור לשחק, באתר realgm.com,‏ 12 במרץ 2002 סטטיסטיקות האימון של בראון ב-NBA, באתר basketball-reference.com
ניקולס רוג

ניקולס ג'ק רוג (באנגלית: Nicolas Jack Roeg;‏ 15 באוגוסט 1928 – 24 בנובמבר 2018) היה במאי קולנוע וצלם קולנוע בריטי. רוג נולד בלונדון. סרטיו של רוג כבמאי אופיינו בטכניקת עריכה בה קטעי-קטעים היו שזורים זה בזה, תוך טשטוש ממד הזמן ועמימות בין התרחשות אמיתית ומדומה. רוג הצליח בכך להביא את כל הקשור להשתלשלות סיפור העלילה הקולנועי למקומות בלתי שגרתיים. לרוב בחר רוג לצלם את סיפור העלילה באופן מקוטע ורציף-אך-למחצה, כך שהצופה (לפעמים יחד עם גיבור הסרט) מקבל את מלוא משמעות העלילה רק בדקות האחרונות, כאשר פיסת אינפורמציה אחרונה באה אל מקומה. בטכניקה זו, בנוסף לכישרונו בכל הקשור ליצירת אווירה בסרטיו, השפיע על יוצרי סרטים רבים, ביניהם רידלי סקוט ופרנסואה אוזון. סרטיו האחרונים, עם זאת, זכו להצלחה פחותה. רוג נפטר ב-24 בנובמבר 2018. "המבט" (Don't look now) בכיכובם של דונלד סאת'רלנד וג'ולי כריסטי "שאלה של זמן" (Bad Timing) בכיכובו של ארט גרפונקל "האיש שנפל מכוכב אחר" (The Man who Fell to Earth), בכיכובו של דייוויד בואי מדיה וקבצים בנושא ניקולס רוג בוויקישיתוף ניקולס רוג, במסד הנתונים הקולנועיים IMDb (באנגלית) ניקולס רוג, באתר "אידיבי", מאגר הידע העברי לקולנוע ישראלי ועולמי ניקולס רוג, באתר AllMovie (באנגלית) ניקולס רוג, באתר Rotten Tomatoes (באנגלית) ניקולס רוג, במסד הנתונים הקולנועיים KinoPoisk (ברוסית) ניקולס רוג, באתר MusicBrainz (באנגלית) ניקולס רוג, באתר Discogs (באנגלית) ניקולס רוג סטיב רוז, יש לי מוח של חרגול, באתר הארץ, 17 ביולי 2008 ריאן גילבי, הגרדיאן, אני לא מקדים את זמני, אתם באיחור, באתר הארץ, 29 במרץ 2011 איתי שטרן, מת ניקולס רוג, במאי ה"מבט" ו"ההאיש שנפל מכוכב אחר", באתר הארץ, 24 בנובמבר 2018 ניקולס רוג, באתר אנציקלופדיה בריטניקה (באנגלית)
פרס אמי לבידור בפריים טיים לעריכת הסאונד הטובה ביותר לסדרת קומדיה או דרמה (שעה)

פרס אמי לבידור בפריים טיים לעריכת הסאונד הטובה ביותר לסדרת קומדיה או דרמה (שעה) הוא פרס המוענק בטקס פרס אמי השנתי מאז יצירת הקטגוריה בטקס פרס אמי ה-28 ב-1976. בטקסים שלפני כן ומ-1979 ועד 1982, סדרות וסרטים נכללו יחד בקטגוריה פרס אמי לעריכת הסאונד הטובה ביותר בסרט. ב-2018 פוצלה מקטגוריה זו הקטגוריה פרס אמי לבידור בפריים טיים לעריכת הסאונד הטובה ביותר לסדרת קומדיה או דרמה (חצי שעה) ואנימציה. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences. "Nominees/Winners". Academy of Television Arts & Sciences.
שלוון אזורים

שלון אזורים (שם מדעי: Eirenis coronella) הוא מין של נחש לא ארסי, מהסוג שלוון ממשפחת הזעמניים. בישראל נמצא בעיקר במדבר יהודה, אזור ים המלח והנגב. הוא גם נמצא לאורך מערב אסיה: טורקיה, עיראק, צפון ערב הסעודית, ירדן, סוריה, לבנון וסיני. שלוון אזורים הוא נחש מדברי קטן ומגושם[דרושה הבהרה], הוא מגיע עד ל-45 סנטימטרים ולמשקל של עד 15 גרם. צבעו נע בין חום בהיר לאפור צהבהב, הגב מעוטר בפסי רוחב כהים, ועל הראש יש כתם כהה. העיניים כהות עם קשתית צהובה. שלוון אזורים ניזון בעיקר מעקרבים, עכבישים וחרקים. כאשר הוא תופס עקרב הוא לוכד את העקרב מהזנב כך שהעוקץ מופנה קדימה ואז הוא בולע את העקרב בעודו בחיים. הוא פעיל יום ושוכן לרוב מתחת לאבנים או בתוך המחילות של הטרף שלו. אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 191-192 מדיה וקבצים בנושא שלוון אזורים בוויקישיתוף שלוון אזורים, באתר ITIS (באנגלית) שלוון אזורים, באתר NCBI (באנגלית) שלוון אזורים, באתר GBIF (באנגלית) שלוון אזורים באתר הרשימה האדומה של IUCN שלוון אזורים, באתר מדרשת שדה בוקר שלוון אזורים, באתר סנייקס! שלוון אזורים, באתר מדריך לזיהוי נחשים מדריך הנחשים בישראל, באתר איתי הלוכד ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
העיר המטרופולינית של פלרמו

העיר המטרופולינית של פלרמו (באיטלקית: Città metropolitana di Palermo) היא עיר מטרופולינית במחוז האוטונומי סיציליה שבאיטליה, שבירתה העיר פלרמו. נכון לנובמבר 2018 התגוררו בה 1,253,356 תושבים על שטח של 5,009.28 קילומטרים רבועים, ונכללות בה 82 קומונות. זוהי העיר המטרופולינית החמישית בגודלה באיטליה לפי אוכלוסייה, והשלישית בגודלה על פי שטח. בחלוקה המנהלית של 4 באוגוסט 2015 החליפה העיר את נפת פלרמו. העיר המטרופולינית משתרעת על שטח של 5009.28 קמ"ר, ובשנת 2018 התגוררו בה 1,253,356 נפש. בירתה בעיר פלרמו המשמשת גם כבירת המחוז. העיר המטרופולינית שוכנת בצפון-מערבה של סיציליה על הים הטירני מצפון, וגובלת בקונסורציום העירוני החופשי טרפאני במערב, בקונסורציום העירוני החופשי אגריג'נטו ובקונסורציום העירוני החופשי קלטניסטה מדרום ובעיר המטרופולינית של מסינה ממזרח. שמה נגזר משם השבט היווני "פאנורמוס" (ביוונית: Πάνορμος) שמשמעו "נמל הכל". הערים העיקריות בעיר המטרופולינית, נוסף על פלרמו, הן בגרייה (Bagheria), מונריאלה, צ'פלו ופרטיניקו (Partinico). האי אוסטיקה (Isola di Ustica) שייך גם הוא לעיר המטרופולינית. נהר האימרה מרידיונלה (Imera Settentrionale) הוא הנהר הארוך ביותר בעיר המטרופולינית של פלרמו, ואורכו 144 ק"מ. הנהרות האחרים בנפה הם הבליצ'ה (Belice) שאורכו כ-77 ק"מ, הבליצ'ה דסטרו (Belice destro) באורך של 45.5 ק"מ ונהר הבליצ'ה סיניסטרו (Belice sinistro) באורך של 42 ק"מ. הגידולים החקלאיים בעיר המטרופולינית הם זיתים, דגנים, שקדים, תאנים, הדרים, גפנים, כותנה ועוד. משק החי כולל גידול כבשים, עזים ובקר. בנפה גם תעשייה פטרוכימית. בתחומי העיר המטרופולינית מספר פסיפסים ביזנטיים ידועים הנמצאים בקתדרלת מונריאלה, בקתדרלת צ'פלו, בכנסיית סנטה מריה דל'אמיראליו, ובקפלה פלאטינה שבפאלאצו דיי נורמני בפלרמו. מדיה וקבצים בנושא העיר המטרופולינית של פלרמו בוויקישיתוף אתר האינטרנט הרשמי של העיר המטרופולינית של פלרמו
Boo'd Up

Boo'd Up הוא סינגל שהוקלט על ידי הזמרת האנגלייה אלה מאי. השיר יצא לאור ב-20 בפברואר 2018, כסינגל הראשון מתוך מיני-אלבום הבכורה שלה, Ready, ואלבום הבכורה שלה, Ella Mai, על ידי חברת התקליטים אינטרסקופ רקורדס. הפזמונאית האמריקאית ג'ואל ג'יימס כתבה לראשונה את השיר בשנת 2014 במקור עבור עצמה. בהמשך, היא חיפשה אמנית שתעביר לו את השיר, ובסופו של דבר נתנה את השיר לאלה מאי, לאחר שהרגישה ש"זה יהיה מושלם עבורה". בפברואר 2017 הוציאה מאי את השיר כחלק ממיני-אלבום הבכורה שלה. השיר צבר פופולריות רבה, ובעקבות כך יצא כסינגל. עם יציאתו כסינגל, הצליח להגיע למקום ה-5 במצעד הבילבורד הוט 100. בדצמבר 2018, דירג מגזין בילבורד את השיר כשיר השלישי בטיבו שיצא באותו השנה. כמו כן, קיבל הסינגל את מעמד הפלטינה המחומשת מאיגוד תעשיית ההקלטות האמריקאי. ב-26 באפריל 2018 הועלה לערוץ ה-Vevo של מאי הווידאו קליפ הרשמי של השיר. נכון ליוני 2020, מונה הצפיות של הקליפ עומד על כ-417 מיליון צפיות. ב-4 ביולי 2018 יצא לאור הרמיקס הרשמי של השיר, בשיתופם של הראפרית הטרינידדית ניקי מינאז' והראפר האמריקאי קוואבו. הרמיקס הגיע למקום ה-8 במצעד הסינגלים הרשמי של ניו זילנד וקיבל מאיגוד תעשיית ההקלטות הניו זילנדי את תואר הזהב. מידע על הסינגל "Boo'd Up" באתר מיוזיק בריינז מילות השיר "Boo'd Up" באתר Genius סרטון השיר "Boo'd Up" באתר יוטיוב אלה מאי, ג'ואל ג'יימס, לורנס דופסון, מאסטרד How Joelle James wrote “Boo’d Up,” the surprise hit of the summer, The FADER (באנגלית) Ella Mai’s slow burn, The FADER (באנגלית) Ella Mai, Billboard Best Songs of 2018: 100 Billboard Staff Picks, Billboard, ‏2018-12-11 Gold & Platinum, RIAA (באנגלית) Ella Mai 'Boo'd Up' Video Cameos Include Khalid, Kamaiyah, Vibe, ‏2018-04-26 (באנגלית) Ella Mai - Boo'd Up, סרטון באתר יוטיוב (אורך: 4:01) The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) ARIA Accreditations Documents, Dropbox (באנגלית) Ready - EP by Ella Mai, Apple Music (באנגלית) Top 40 Rhythmic Future Releases | R&B Song and Hip-Hop Music Release Dates | ..., web.archive.org, ‏2018-02-17 Top 40/M Future Releases | Mainstream Hit Songs Being Released and Their Release Dates ..., web.archive.org, ‏2018-07-08 Ella Mai – “Boo’d Up (Remix)” ft. Nicki Minaj & Quavo, Spin, ‏2018-07-04 The Official New Zealand Music Chart, THE OFFICIAL NZ MUSIC CHART (באנגלית)
יחסי בולגריה – קוריאה הדרומית

יחסי בולגריה–קוריאה הדרומית הם היחסים הדיפלומטיים הרשמיים שבין הרפובליקה הבולגרית לבין הרפובליקה של קוריאה. שתי המדינות כוננו מחדש את היחסים בשנת 1990. בתקופת המלחמה הקרה היו לבולגריה יחסים דיפלומטיים רק עם דרום קוריאה. לבולגריה יש שגרירות בסיאול. לקוריאה הדרומית יש שגרירות בסופיה. מדיה וקבצים בנושא יחסי בולגריה – קוריאה הדרומית בוויקישיתוף שגרירות בולגריה בסיאול שגרירות דרום קוריאה בסופיה ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
קונסטנטין הירל

קוֹנְסְטַנְטִין הירל (בגרמנית: Konstantin Hierl;‏ 24 בפברואר 1875 - 23 בספטמבר 1955) היה דמות מרכזית בממשל גרמניה הנאצית. הוא היה ראש שירות העבודה של הרייך, שר בקבינט ומקורבו של אדולף היטלר עוד לפני שעלה לשלטון. הירל נולד בפרסברג (אנ') ליד נוימארקט (אנ') באזור פפאלץ עילית (אנ') שבבוואריה, ולמד בבית ספר תיכון (גימנסיה) בבורגאוזן (אנ') וברגנסבורג. בשנת 1893 התגייס לצבא בוואריה (אנ') כצוער. הוא עלה לדרגת לוטננט (מקבילה לסגן) בשנת 1895 וסיים את לימודיו באקדמיה הצבאית בשנת 1902. הוא הועלה לדרגת האופטמן (מקבילה לסרן) בשנת 1909. הוא שירת כמפקד פלוגה בחיל הרגלים הבווארי. במלחמת העולם הראשונה כיהן הירל כחבר המטה הכללי של קורפוס המילואים המלכותי של בוואריה, כחלק מהארמייה השישית הגרמנית. הארמייה נלחמה בחזית המערבית, שם עלה לדרגת לוטננט קולונל (מקבילה לאלוף-משנה). עם התבוסה הגרמנית והמהפכה הגרמנית בנובמבר 1918, הפך הירל לראש יחידת פרייקור שהייתה פרה-מיליטנטית. הירל מילא תפקיד בארגון הכוחות הפריליליטריים של הרייכסוואר השחור בשנותיה הראשונות של רפובליקת וויימר. בשנת 1925 הצטרף לאגודה הפוליטית של אריך לודנדורף מהימין הקיצוני, טננברגבונד (Tannenbergbund), אותה עזב שנתיים לאחר מכן. בשנת 1929 הצטרף למפלגה הנאצית והיה באותה שנה לראש Organization Department II. בבחירות הפדרליות של 1930 הוא הפך לחבר פרלמנט ברייכסטאג. ב-5 ביוני 1931, שנתיים לפני עליית המפלגה הנאצית לשלטון לאומי, הפך הירל לראש ארגון העבודה הממלכתי (FAD) שסיפק שירותים לפרויקטים של בנייה אזרחית וחקלאית בחסות המדינה. באותה תקופה היו הרבה ארגונים כאלה באירופה, שנוסדו כדי לספק תעסוקה במהלך השפל הגדול. כאשר הנאצים עלו לשלטון בינואר 1933 הירל היה כבר חבר בכיר במפלגה הנאצית. הוא נותר ראש ארגון העבודה, ששינה את שמו ל-Nationalsozialistischer Arbeitsdienst, או בקיצור NSAD. אדולף היטלר מינה אותו למזכיר המדינה במשרד העבודה של הרייך תחת פרנץ זלטה, ומטרתו הייתה להקים ארגון שירות עבודה רב עוצמה. מול התנגדותו של השר זלטה, עבר הירל בשנת 1934 למשרד הפנים של הרייך תחת וילהלם פריק בדרגת רייך-קומיסר. ב-11 ביולי 1934, שמו של ה-NSAD הוחלף ל"שירות העבודה של הרייך". היירל עמד בראשו עד תום מלחמת העולם השנייה. שירות העבודה הרייך חולק לשני חלקים עיקריים, אחד לגברים ואחד לנשים, והורכב מ-40 גאו. בשנת 1936 בנה שירות העבודה של הרייך את הכפר לדוגמה הירלשגן (לימים אוסטשוב (אנ'), פולין), על שמו של הירל. בשנת 1935 הוא נבחר למנהיג העבודה ברייך (Reichsarbeitsführer) ולרייכסלייטר בשנת 1936. כמו כן, בשנת 1936 הוענק לו אות הזהב המפלגתי. בשנת 1943 הירל מונה לשר בלי תיק. במהלך מלחמת העולם השנייה עסקו מאות יחידות RAD בסיוע לכוחות בקו החזית באספקת מזון, תחמושת, תיקון כבישים פגומים ובבניית מנחתים ותיקונם. יחידות RAD הקימו ביצורי חוף (אנשי RAD רבים עבדו על החומה האטלנטית), הניחו שדות מוקשים, ביצורים מאוישים ואף סייעו לשמור על מיקומים חיוניים ומחנות שבויים. תפקידו של שירות העבודה הרייך לא הוגבל לתפקידי תמיכה קרביים. מאות יחידות RAD קיבלו הכשרה כיחידות נגד מטוסים והוצבו סוללות פלאק (אנ'). ב-24 בפברואר 1945 הוענק להירל אות המסדר הגרמני (אנ'), העיטור הגבוה ביותר שהמפלגה הנאצית יכלה להעניק לאדם פרטי. לאחר המלחמה הוא נשפט ונמצא אשם בעבירות גדולות. הירל נידון לחמש שנים במחנה עבודה. לאחר שחרורו המוקדם התגורר בהיידלברג עד מותו ב-23 בספטמבר 1955. קיראן קלאוס פאטל, Soldiers of Labor: Labor Service in Nazi Germany and New Deal America, 1933-1945, בהוצאת אוניברסיטת קיימברידג', ‏2005 (באנגלית) מדיה וקבצים בנושא קונסטנטין הירל בוויקישיתוף
ניקולאי לוקשנקו

ניקולאי אלכסנדרוביץ' לוקשנקו (בבלארוסית: Мікалай Аляксандравіч Лукашэнка; נולד ב-31 באוגוסט 2004, מינסק, בלארוס) הוא בנו השלישי של נשיא בלארוס, אלכסנדר לוקשנקו. מופיע באופן קבוע עם אביו באירועים רשמיים. ניקולאי לוקשנקו נולד ב-31 באוגוסט 2004 מחוץ לנישואין. אביו של ניקולאי הוא נשיא הרפובליקה של בלארוס אלכסנדר לוקשנקו שמאז 1975 היה נשוי לגלינה לוקשנקו (ז'לנרוביץ'), אך לא חי עמה בפועל מאז שנבחר לנשיא בשנת 1994. לא ידוע מי היא אמו של ניקולאי. בריאיון לקומסומולסקאיה פרבדה אמר לוקשנקו, בלי להזכיר את שמה של אמו של ניקולאי, כי היא עובדת כרופאה. על פי הגרסה העיקרית של התקשורת, אמו של ניקולאי היא אירינה אבלסקאיה, הרופאה האישית לשעבר של לוקשנקו שהייתה הרופאה הראשית של המרכז הרפואי הרפובליקני בלשכת הנשיא בשנים 2001–2007, ואז שוב החל מנובמבר 2009. הופעתו הראשונה של ניקולאי לוקשנקו באירוע ציבורי הייתה באפריל 2008 - הילד שהיה אז בן שלוש ושבעה חודשים, הגיע יחד עם אביו לאתר הבנייה של מינסק-ארנה. באותה תקופה לא צוין איזה ילד היה עם הנשיא, אך עד מהרה בראיון הודה אלכסנדר לוקשנקו שזהו בנו השלישי. עם הזמן, ניקולאי לוקשנקו החל להופיע באופן קבוע עם אביו באירועים פומביים: הוא השתתף בתרגילים ובמצעדים צבאיים, ליווה את אביו בטיולים ברחבי הארץ ואף הגיע למקום הפיגוע ברכבת התחתית של מינסק; הוא התלווה לאביו בנסיעותיו מחוץ למדינה ולקח חלק בפגישותיו של אביו עם ראשי מדינות, בפרט ולדימיר פוטין, דמיטרי מדבדב, ברק אובמה, שי ג'ינפינג, הוגו צ'אווס, נורסולטאן נזרבייב, ויקטור יושצ'נקו, אולכסנדר טורצ'ינוב, אילהם אלייב, האפיפיורים בנדיקטוס השישה עשר ופרנציסקוס ופוליטיקאים רבים אחרים. בשנת 2011 החל ללמוד בתיכון העירוני אוסטרושיצקו. עם זאת, למרות החובה ללמוד בבית הספר, הוא ממשיך ללוות את אביו באירועים ציבוריים שונים, כולל טיולים חוץ למדינה. הוא עוסק במוזיקה (נגינה בפסנתר), הוקי, סקי וביאתלון. מדיה וקבצים בנושא ניקולאי לוקשנקו בוויקישיתוף היורש: בן 11 עם אקדח זהב בדרך להיות נשיא יורש הדיקטטור: "בנו של שליט בלארוס נושא אקדח" "Галина Лукашенко: Я сама приняла решение не ехать в Минск". Комсомольская правда. Ирина Козлик. "Лукашенко о разводе: «Нет, я не разведен. Кому это надо?»". קומסומולסקאיה פראבדה. "Александр Лукашенко: «Младший сын — мой хвост, ни кормить, ни одевать его никто не сможет — только я»". "Маленький принц". Татьяна Кирсанова (5 בספטמבר 2016). "Маленький принц". Lenta.ru. {{cite web}}: (עזרה) "День рождения Николая Лукашенко. Что мы знаем о сыне президента". אורכב מ-המקור ב-2020-06-29. נבדק ב-2020-06-25. "«Мне нравится фотография с малышом, когда я его учил в хоккей играть». Лукашенко рассказал о любимых фото". "Гастроли инфанта". Дмитрий Копаль. "Коля Лукашенко пошел в первый класс". אורכב מ-המקור ב-2018-07-28. נבדק ב-2020-06-25. "Младшему сыну президента — 13 лет. Как Николай Лукашенко становится самостоятельной медиаперсоной". TUT.BY. "Жизнь с отцом: необычное детство Коли Лукашенко".
טומואקי מקינו

טומואקי מקינו (ביפנית: 槙野 智章; נולד ב-11 במאי 1987) הוא כדורגלן עבר יפני, ששיחק בעמדת הבלם. מקינו התחיל את הקריירה שלו בקבוצת הילדים של סאנפרצ'ה הירושימה, בשנת 2006 הצטרף לקבוצה הבוגרת. בקיץ 2010, מקינו חתם בפ.צ. קלן מהבונדסליגה. לאחר שמיעט לשחק בקלן, בעונת 2012 הושאל לאוראווה רד דיימונדס. בעונה זו רשם 6 שערים ב-33 משחקי ליגה. בסיום העונה, חתם על חוזה בקבוצה. בינואר 2022 מקינו חתם בוויסל קובה. בצעירותו, מקינו שיחק בנבחרות הצעירות של יפן. ב-6 בינואר 2010, מקינו ערך את הופעת הבכורה שלו בנבחרת יפן בניצחון 2–3 נגד תימן במסגרת מוקדמות גביע אסיה בכדורגל 2011. ב-11 ביוני 2015, מקינו הבקיע את שער הבכורה שלו בניצחון 0–4 נגד עיראק. מקינו נכלל בסגל הנבחרת לקראת מונדיאל 2018 וגביע אסיה בכדורגל 2019. סאנפרצ'ה הירושימה הליגה היפנית השנייה: 2008 הסופר קאפ היפני: 2008 אוראווה רד דיימונדס גביע הליגה היפני: 2016 גביע סורוגה בנק: 2017 ליגת האלופות האסיאתית: 2017 גביע האמירויות: 2018 נבחרת יפן גביע קירין: 2009, 2011 גביע מזרח אסיה: 2013 אישיים נבחרת העונה בליגת העל היפנית: 2010, 2015, 2016 הכדורגלן ההוגן של העונה בליגת העל היפנית: 2010 מדיה וקבצים בנושא טומואקי מקינו בוויקישיתוף אתר האינטרנט הרשמי של טומואקי מקינו טומואקי מקינו, ברשת החברתית אקס (טוויטר) טומואקי מקינו, ברשת החברתית אינסטגרם טומואקי מקינו, באתר Transfermarkt טומואקי מקינו, באתר Fussballdaten.de (בגרמנית) טומואקי מקינו, באתר Soccerway טומואקי מקינו, באתר WorldFootball.net טומואקי מקינו, באתר National Football Teams טומואקי מקינו, באתר FootballDatabase.eu
מבנה תכולת העבודה

מבנה תכולת העבודה או WBS (ראשי תיבות באנגלית של: Work Breakdown Structure) בניהול פרויקט הוא מסמך תכנון ומעקב שמנהלי הפרויקט יוצרים בעזרת צוות הפרויקט בשלב התכנון שלו. יצירת מבנה תכולת העבודה היא מתודה מרכזית בשלב התכנון של הפרויקט כפי שמפורט במהדורות השונות של ספרי PMBOK. יצירת המבנה הוא תהליך בו מתייחסים אל תוצריו של הפרויקט או של אחד משלביו, ומחלקים את העבודה הנדרשת לביצוע התוצרים לחבילות עבודה שניתן לאמוד ברמת דיוק גבוהה את המשאבים הדרושים להן, מבחינת זמן עבודה ועלות. תוצר התהליך הוא מסמך "מבנה תכולת העבודה" (WBS), שנכנס למסמכי ניהול הפרויקט ומשמש כתשומה לתהליכים נוספים במהלך מחזור החיים של הפרויקט. התשומות ליצירת ה-WBS הן: תיאור תכולת העבודה (SOW), מסמכי דרישות לפרויקט ונוהלי תהליכים ארגוניים שונים. במסמך תיאור תכולת העבודה נעזרים משום שהוא מכיל תיעוד של כלל תוצרי הפרויקט, מהם אפשר לגזור את המשימות שדרושות לביצועם. במסמכי דרישות לפרויקט מפורטות הדרישות הטכניות, רמת האיכות המצופה או כל הנחיה נוספת שקשורה לתוצרי הפרויקט שניתן לגזור מהן משימות להתייחסות. בנוהלים ארגוניים שונים שיכולים להשפיע על יצירת ה-WBS, ניתן למצוא שיטות עבודה, לקחים שנלמדו מפרויקטים קודמים, תבניות עבודה מפרויקטים קודמים, ועוד. את ה-WBS נהוג להכין בשיתוף הצוות שיעבוד על הפרויקט או על חלק ממנו, על מנת לקבל תמונה מלאה של חבילות העבודה הנדרשות לביצוע הפרויקט. השכבות הגבוהות של המסמך מוגדרות על פי התוצרים העיקריים של הפרויקט ויכולות להשתנות מפרויקט לפרויקט או בין תחומים שונים. את הללו מפרקים למשימות מוכוונות תוצר, ואותן בתורן למשימות קטנות יותר לפי הצורך, עד לרמה של "חבילת עבודה", שהיא יחידת תכולת עבודה מוגדרת ותחומה הניתנת לניהול מבחינת קביעת לוחות זמנים, השמת צוות, הערכת עלויות, איתור סיכונים ובקרה על ביצועה. מכיוון שה-WBS הוא מסמך יסודי ועל סמך הנתונים המפורטים בו נהוג לתכנן את תוכנית העבודה לפרויקט, המסמך הסופי צריך להכיל את חבילות העבודה שיקיפו את כל תכולת הפרויקט. זאת למעט מבמקרים של פרויקטים גדולים שבהם ניתן להכין מסמכים נפרדים לשלבים שונים בפרויקט, או בפרויקטים המכילים חוסר ודאות שמצריך מחקר נוסף לפני הכנת המסמך. את ה-WBS ניתן להציג בצורת עץ, בצורת טקסט או בצורת טבלה. את החלוקה לחבילות העבודה ניתן לעשות במספר דרכים, לדוגמה: חלוקה לאבני דרך בתהליך, חלוקה לתוצרים, חלוקה לתחומי התמחות, לאתרי פעילות ועוד. מסמך תכולת העבודה המוכן הוא מסמך מרכזי עבור מנהלי הפרויקט, והוא משמש למספר תשומות ניהוליות במחזור חייו של הפרויקט: אמידת זמנים ועלויות, לעיתים במסמך מילון מבנה תכולת העבודה (WBS Dictionary) יצירת רשימת פעילויות יצירת תרשים גאנט הערכת סיכונים בקרה על ביצוע העבודה בקרת תכנון מול ביצוע תיקוף תוצרים אתר PMI ישראל מבוא להנדסת תעשייה, כרך א' (אורכב 28.06.2020 בארכיון Wayback Machine) WBS בפורום של גדעון קוך WBS באתר PMI מדיה וקבצים בנושא מבנה תכולת העבודה בוויקישיתוף מדריך גוף הידע בניהול פרויקטים PMBOK Guide, דיונון
גדוד צמרת 383

גדוד צמרת - אחד מתוך שלושה גדודי תקשוב מטכ"ליים באגף התקשוב תחת מרכז חושן. 1. הקמה, תפעול, תמיכה והטמעה של מערכות: מערכות תקשורת מערכות מידע ובקרה חוזי (וידאו) מחשבים זאת על מנת לאפשר שליטה ופיקוד למטה הכללי וסיוע לזרועות ברגיעה, במבצעים ובחירום. 2. הגדוד מהווה את הגורם התקשובי המרכזי המקשר בין המטה הכללי לזרועות צה"ל ולגופי ביטחון. 3. הגדוד מפעיל מגוון גדול של מערכות תקשוב בדגש על מערכות מבצעיות. 4. הגדוד אחראי על מתקני תקשורת במחנה רבין. 5. אחראי על הפצת חוזי בצה"ל. 6. הפעלת קשר מוטס. פלוגת הקשר המוטסת היא פלוגה בגדוד צמרת, האחראית לסייע ליחידות העילית של צה"ל, בפעילות שמתבצעת באזורים מרוחקים. חיילי היחידה מתגייסים לאגף התקשוב, לקורס מערכות קשר ותקשוב. המצטיינים בקורס נשלחים לפלוגת הקשר המוטסת בגדוד "צמרת" ומשרתים בה בתפקיד מפעיל קשר מוטס. בדצמבר 2018 זכתה היחידה בפרס הרמטכ"ל כיחידה מצטיינת באגף התקשוב וההגנה בסב"ר. מרכז חושן מדיה וקבצים בנושא גדוד צמרת 383 בוויקישיתוף אמיר בוחבוט‏, האלחוטנים של צה"ל: "חיים של אנשים בידיים שלך", באתר וואלה, 13 באפריל 2013 ערך זה הוא קצרמר בנושא יחידות צה"ל. אתם מוזמנים לתרום לוויקיפדיה ולהרחיב אותו.